wannaphong/clean_thaiwikipedia huggingface dataset:
# กำลังเสือโคร่ง
กำลังเสือโคร่ง  อยู่ในวงศ์ Betulaceae เป็นไม้ผลัดใบระยะสั้น เปลือกต้นสีน้ำตาลแดงหรือเทาออกเงิน มีเลนติเซล เมื่อสับเปลือกมีกลิ่นคล้ายน้ำมันระกำ แก่แล้วจะลอกเป็นแผ่นบางคล้ายกระดาษ เปลือกชั้นในมีกลิ่นหอม หูใบขนาดเล็ก หลุดร่วงง่าย ใบเดี่ยว ขอบใบเป็นซี่จัก ยอดอ่อนมีขนสีเงิน ผิวด้านล่างมีจุดน้ำยางมากมาย ดอกแยกเพศไม่แยกต้น ดอกขนาดเล็ก อยู่เป็นช่อห้อยลง สีออกเขียว ดอกเพศผู้ห้อยเป็นพวงเหมือนพวงกระรอกเล็ก ๆ ช่อดอกเพศเมียเป็นช่อตั้ง ผลขนาดเล็ก แบนกว้าง มีปีกบาง กลุ่มผลมีกาบดอกปกคลุม และยังติดอยู่บนก้านแม้ว่าผลจะปลิวออกไปแล้ว พบในเอเชียใต้และคาบสมุทรอินโดจีน 

ไม้เนื้อแข็ง ทนทาน นิยมใช้ในงานก่อสร้าง เปลือกมีน้ำมันหอม มีฤทธ์เป็นยา ใช้ทำเหล้า ใบใช้เป็นอาหารเลี้ยงสัตว์ เปลือกต้นใช้ขับลมในลำไส้ แก้ปวดเมื่อยตามร่างกาย เปลือกต้นใช้ดองเหล้าเป็นยาสมุนไพร
# ฟุตบอลชิงแชมป์สโมสรอาเซียน
ฟุตบอลชิงแชมป์สโมสรอาเซียน หรือ อาเซียนคลับแชมเปียนชิพ  หรือที่รู้จักกันในชื่อ ช็อปปี้ คัพ ด้วยเหตุผลด้านการสนับสนุน เป็นการแข่งขันฟุตบอลระดับสโมสรที่จัดโดยสหพันธ์ฟุตบอลอาเซียน ระหว่างสโมสรแชมป์ในประเทศ การแข่งขันได้รับการสนับสนุนจากเอเอฟซี และฟีฟ่า คุณสมบัติในการแข่งขันเป็นของสโมสรแชมป์จากประเทศในเครือเอเอฟเอฟ บวกกับแชมป์จากอินเดียในปี 2546

 ประวัติ 
การแข่งขันชิงแชมป์สโมสรอาเซียนจัดขึ้นเป็นครั้งแรกทุกสองปีในปี 2546 และ 2548

 สโมสรที่ร่วมแข่งขัน 

 ติมอร์-เลสเต 
 ไทย
 บรูไน
 พม่า
 ฟิลิปปินส์
 มาเลเซีย
 ลาว
 เวียดนาม
 สิงคโปร์
 อินโดนีเซีย

สมาชิกรับเชิญ
  อินเดีย
  มัลดีฟส์
 ออสเตรเลีย

ทีมชนะเลิศ

ฤดูกาลเจ้าภาพคู่ชิงชนะเลิศคู่ชิงอันดับ 3ชนะเลิศผลการแข่งขันรองชนะเลิศอันดับที่ 3ผลการแข่งขันอันดับที่ 4 2546  อินโดนีเซีย  Kingfisher East Bengal FC3-1  บีอีซี เทโรศาสน  Petrokimia Putra FC3-0  เปรัก  2548  บรูไน  แทมพินีสโรเวอส์4-2  ปะหัง  ฮองอันห์ยาลายNot Played  DPMM FC (Duli Pengiran Muda Mahkota FC)2567–68 บุรีรัมย์ ยูไนเต็ด2–2 คองอันฮานอย3–3 2568–69

สถิติชนะเลิศตามรายสโมสร
#สโมสรชนะเลิศรองชนะเลิศอันดับที่ 3อันดับที่ 41 Kingfisher East Bengal FC1000 แทมพินีสโรเวอส์1000 บุรีรัมย์ ยูไนเต็ด10004 ปะหัง0100 บีอีซี เทโรศาสน0100 คองอันฮานอย01007 DPMM FC (Duli Pengiran Muda Mahkota FC)0010 ฮองอันห์ยาลาย0010 Petrokimia Putra FC001010 เปรัก0001

สถิติชนะเลิศตามรายประเทศ
#ชาติชนะเลิศรองชนะเลิศอันดับที่ 3อันดับที่ 41 ไทย11002 อินเดีย10003 สิงคโปร์10004 เวียดนาม01105 มาเลเซีย01016 บรูไน00107 อินโดนีเซีย0010

ผู้ทำประตูสูงสุด

 ผู้เล่น สโมสร ปีการแข่งขัน ประตู  Baichung Bhutia  Kingfisher East Bengal FC 2546 8  Bernard Tchoutang  ปะหัง 2548 7  Nguyen Dinh Viet  ฮองอันห์ยาลาย 2548 7  Frank Seator  เปรัก 2546 5  Indra Putra Mahayuddin  เปรัก ปะหัง 25462548 4  เกียรติศักดิ์ เสนาเมือง  ฮองอันห์ยาลาย 2546 & 2548 4  Zaenal Arif  Persita Tangerang 2546 4  เทิดศักดิ์ ใจมั่น  บีอีซี เทโรศาสน 2546 4  Mirko Grabovac  แทมพินีสโรเวอส์ 2548 4  Kyaw Thu Ra  Finance and Revenue 2548 4  Rivaldo Costa  Petrokimia Putra 2546 3  M Jaenal Ichwan  Petrokimia Putra 2546 3  Nguyen Van Dan  ฮองอันห์ยาลาย 2548 3  Anderson  พนักงานยาสูบ 2548 3

ดูเพิ่ม
เอเอฟซีแชมเปียนส์ลีกอีลิท
เอเอฟซีแชมเปียนส์ลีกทู
เอเอฟซีแชลเลนจ์ลีก
# สนุ่น
สนุ่นหรือตะไคร้บก   เป็นพืชวงศ์สนุ่นเพียงชนิดเดียวที่เป็นพืชท้องถิ่นในประเทศไทย เป็นไม้ผลัดใบระยะสั้น ลำต้นอ้วน สั้น บิดงอ กิ่งชูขึ้น ปลายลู่ลงเล็กน้อย ยอดอ่อนมีขนสีเงิน ขอบใบเป็นซี่ ดอกเป็นช่อห้อยลง สีขาวหรือเหลืองอ่อน มีกลีบเลี้ยงและกลีบดอก ดอกตัวเมียมีต่อมน้ำหวาน 1 ต่อม ผลขนาดเล็ก แตกได้ ปลายข้างหนึ่งมีขนสีขาว ช่วยให้ปลิวตามลมได้ดี 

พบทั่วไปตามบริเวณธารน้ำ พบในอินเดีย คาบสมุทรอินโดจีน ฟิลิปปินส์ เนื้อไม้เบาใช้ทำฟืน เปลือกมีแทนนินมาก ใช้เป็นยารักษาโรคหัวใจ แก้ไข้ ใบสดใช้รักษางูสวัด นิยมปลูกริมน้ำเพื่อป้องกันไม่ให้ตลิ่งพัง ในรัฐมณีปุระ ดอกอ่อนของสนุ่นเรียก ঊযুম (Ooyum) นำมารับประทานได้ เปลือกต้นใช้ย้อมผ้าให้สีน้ำตาลแดงขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
อ้างอิง
 ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543
หมวดหมู่:พืชที่รับประทานได้
หมวดหมู่:สมุนไพร
หมวดหมู่:วงศ์สนุ่น
หมวดหมู่:พืชให้สีย้อม
# หม่อนอ่อน
หม่อนอ่อน, เม็ดชุนตัวผู้, ส้มสา หรือ บ๊วย  เป็นพืชพื้นเมืองในแถบหุบเขาของเนปาล และพื้นที่สูงของอินเดียโดยเฉพาะรัฐปัญจาบ พบในเอเชียใต้ คาบสมุทรอินโดจีน คาบสมุทรมลายู อินโดนีเซีย ฟิลิปปินส์ เป็นไม้พุ่ม ลำต้นสั้นและคดงอ เปลือกต้นสีน้ำตาล มีรอยแตกตามยาว เปลือกชั้นในสีแดงอมส้ม ใบอ่อนมีชนสีออกชมพู ใบแก่เหนียว สีเขียวเป็นมัน มีจุดน้ำยางเหนียวกระจายทั่วผิว ดอกขนาดเล็กมาก เป็นช่อแน่น ไม่มีกลีบเลี้ยงและกลีบดอก ดอกตัวผู้สีแดง ดอกตัวเมียสีเขียว ผลสีแดงอมส้ม ผิวมีตุ่มเล็กๆ ขรุขระ 

ในจีนใช้เปลือกไม้เป็นแหล่งของแทนนินในการฟอกหนัง ผลรสหวานอมเปรี้ยวรับประทานได้หรือใช้ทำน้ำผลไม้  น้ำต้มเปลือกแก้ท้องเสีย หลอดลมอักเสบและลำไส้อักเสบพีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 3: พืชให้สีย้อมและแทนนิน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 120 เปลือกใช้เป็นยาสมาน ป้องกันแผลเน่า รักษาโรคบิด รูมาติก ท้องร่วง ทำยาเบื่อปลา ไม้ใช้ทำฟืนหมากหม่อนอ่อน  ไขที่หุ้มผลแยกออกได้โดยการต้ม ใช้ทำเทียนและสบู่ ในเปลือกมีสารสีเหลืองจำพวก  myrisetin, myricitrin และ glycoside ใช้ทำสีย้อมผ้าโดยย้อมผ้าฝ้ายได้สีเหลืองอมน้ำตาล 
อ้างอิง
 ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543
# ฮ่องกงและเซี่ยงไฮ้แบงกิ้งคอร์ปอเรชั่น
thumb|right|ภาพถ่ายทางอากาศสำนักงานของฮ่องกงและเซี่ยงไฮ้แบงกิ้งคอร์ปอเรชั่น ในยุคสาธารณรัฐจีน
ฮ่องกงและเซี่ยงไฮ้แบงกิ้งคอร์ปอเรชั่น จำกัด  เป็นธนาคารที่มีชื่อเสียง ก่อตั้งขึ้นและมีฐานอยู่ในฮ่องกง นับแต่ ค.ศ. 1865 เมื่อครั้งยังเป็นอาณานิคมของจักรวรรดิอังกฤษ นับเป็นหนึ่งในกลุ่มธนาคารที่เก่าแก่ที่สุดในโลกสมัยใหม่ บริษัทฯ เป็นสมาชิกผู้ก่อตั้งกลุ่มเอชเอสบีสีและนับแต่ ค.ศ. 1990 จนถึงปัจจุบันเป็นเจ้าของบริษัทสาขาเอชเอสบีซี โฮลดิ้งส์ พีแอลซี ทั้งหมด ธุรกิจของบริษัทฯ มีตั้งแต่บทบาทในการบริหารเงินส่วนบุคคลและการธนาคารพาณิชย์ ไปจนถึงบรรษัทธนกิจ (corporate banking) และวาณิชธนกิจ การธนาคารเอกชนและการธนาคารโลก บริษัทฯ เป็นธนาคารใหญ่ที่สุดในฮ่องกงโดยมีสาขาและสำนักงานทั่วภูมิภาคเอเชีย-แปซิฟิก รวมทั้งประเทศอื่นทั่วโลก

ประวัติ HSBC ประเทศไทย
HSBC ได้เปิดสำนักงานในประเทศไทยเมื่อปี ค.ศ. 1888 เป็นธนาคารพาณิชย์ของเอกชนแห่งแรกในประเทศไทย โดยปี ค.ศ. 1889 HSBC ได้ออกบัตรธนาคาร (เทียบเท่าธนบัตร) ซึ่งใช้เป็นครั้งแรกในประเทศไทย โดยให้เงินกู้แก่รัฐบาลไทยเพื่อสร้างทางรถไฟสายต่างๆ 

มกราคม ค.ศ. 2012 HSBC ได้ประกาศขายกิจการธนาคารในส่วนของลูกค้ารายย่อย รวมถึงโอนพนักงานเจ้าหน้าที่ส่วนงานนี้ทั้งหมดให้แก่กลุ่มธนาคารกรุงศรีอยุธยา โดยมีผลหลังวันที่ 30 มิถุนายน ค.ศ. 2012 เป็นต้นไปhttps://www.hsbc.co.th/1/2/bkh2/personal/announcement  Changes to HSBC business operations in Thailand  แต่ HSBC ประเทศไทยคงกิจการธนาคารสำหรับลูกค้าองค์กรหรือลูกค้าธุรกิจเท่านั้น ปัจจุบัน นาย เคลวิน แทนธนาคารเอชเอสบีซีชี้อาเซียนต้องรุกชูจุดขาย ดำรงตำแหน่ง ประธานเจ้าหน้าที่บริหาร ธนาคารเอชเอสบีซี ประเทศไทย
 ที่ตั้งสำนักงาน 
สำนักงานแห่งแรกของ HSBC ประเทศไทย ตั้งอยู่ที่ตรอกกัปตันบุช ถนนสี่พระยา กรุงเทพมหานคร (ปัจจุบันพื้นที่อาคารเดิมได้ถูกรือทิ้งทั้งหมดและต่อมาก่อสร้างเป็น โรงแรมรอยัลออคิดเชอราตัน) โดย HSBC ประเทศไทยได้ย้ายสำนักงานไปอยู่ที่ อาคารอื้อจือเหลียง ถนนพระราม 4 ตรงข้ามกับสวนลุมพินี 

ปี ค.ศ. 2011 HSBC ประเทศไทยจึงมีการเปิดสำนักงานสาขาทองหล่อ (สุขุมวิท 55) ตามแผนระยะที่สองของธนาคารแห่งประเทศไทยที่ให้ธนาคารต่างชาติมีสาขาได้สองแห่ง
# ฝุ่นละออง
ฝุ่นละออง หรือ ละอองธุลีศัพท์บัญญัติ ราชบัณฑิตยสถาน particulate คือ ของแข็งขนาดเล็กที่ลอยอยู่ในอากาศหรือน้ำ ซึ่งเกิดจากธรรมชาติหรือมนุษย์ โดยนับเป็นมลพิษทางอากาศและมลพิษทางน้ำประเภทหนึ่ง

ฝุ่นละอองมีที่มาหลากหลายทั้งจากธรรมชาติ เช่น ภูเขาไฟ พายุทราย ไฟป่า ไอเกลือ หรือการกระทำของมนุษย์เช่น ไอของเสียจากรถยนต์ โรงงานไฟฟ้า โรงงานอุตสาหกรรม รวมไปถึง การเผาหญ้า และการเผาป่า ในประเทศกำลังพัฒนาฝุ่นละอองที่เกิดขึ้นมักจะเกิดจากโรงงานผลิตกระแสไฟฟ้าจากถ่านหิน

ปริมาณฝุ่นละอองในอากาศจำนวนมากส่งผลต่อสุขภาพของมนุษย์ ก่อให้เกิดปัญหาหลากหลายเช่น โรคทางเดินหายใจ โรคหัวใจ โรคปอด รวมไปถึงมะเร็งปอด ซึ่งสามารถป้องกันได้ด้วยพวกตัวกรองแบบต่างๆ เช่น หน้ากาก

การกำจัดฝุ่นละอองนั้น ฝุ่นละอองที่มีขนาดใหญ่จะตกอยู่บนพื้นตามแรงโน้มถ่วงของโลก ขณะที่ฝุ่นขนาดเล็กกว่า 10 ไมโครเมตร (PM10) จะลอยอยู่ในอากาศได้หลายสัปดาห์ และจะถูกกำจัดโดยฝนหรือหยาดน้ำฟ้าประเภทอื่น

 ปัญหาสุขภาพ 

ผลกระทบของการสูดดมฝุ่นละอองที่มีการศึกษาอย่างกว้างขวางมีทั้งโรคหอบหืด มะเร็งปอด โรคทางเดินหายใจ โรคระบบหัวใจและหลอดเลือด การคลอดก่อนกำหนด ความผิดปกติของการเกิด ทารกน้ำหนักน้อยเมื่อคลอด และการเสียชีวิตก่อนวัยอันควร ฝุ่นละอองขนาดเล็กนอกอาคารที่มีเส้นผ่านศูนย์กลางน้อยกว่า 2.5 ไมครอน (PM2.5) เป็นเหตุให้มีผู้เสียชีวิต 4.2 ล้านคนต่อปีทั่วโลก และคิดเป็นปีชีวิตที่เสียไปหลังปรับทุพพลภาพแล้ว 103 ล้านปี ทำให้เป็นปัจจัยเสี่ยงต่อการเสียชีวิตใหญ่สุดอันดับ 5 

ฝุ่นละอองทำให้เกิดความเสียหายต่อเนื้อเยื่อโดยเข้าสู่อวัยวะโดยตรง หรือโดยอ้อมผ่านการอักเสบทั่วร่าง นอกจากนี้บุคคลยังอาจได้รับผลกระทบในเชิงลบแม้ว่าได้รับฝุ่นละอองในขนาดต่ำกว่ามาตรฐานที่ถือกันว่าปลอดภัยอีกด้วยChest Journal, 1 Feb. 2019,  "Air Pollution and Noncommunicable Diseases, A Review by the Forum of International Respiratory Societies’ Environmental Committee, Part 1: The Damaging Effects of Air Pollution", vol. 155, issue 2, pp. 409-416The Guardian, 17 May 2019, [https://www.theguardian.com/environment/ng-interactive/2019/may/17/air-pollution-may-be-damaging-every-organ-and-cell-in-the-body-finds-global-review# "Revealed: Air Pollution May Be Damaging ‘Every Organ in The Body’
Exclusive: Comprehensive Analysis Finds Harm from Head to Toe, Including Dementia, Heart and Lung Disease, Fertility Problems and Reduced Intelligence"] 

ขนาดของอนุภาคจะส่งผลต่อสุขภาพ โดยอนุภาคที่มีขนาด 10 ไมโครเมตรหรือเล็กกว่า (PM10) สามารถเข้าไปในส่วนที่ลึกสุดของปอดได้ เช่น หลอดลมฝอย หรือ ถุงลมRegion 4: Laboratory and Field Operations — PM 2.5 (2008).PM 2.5 Objectives and History. U.S. Environmental Protection Agency. อนุภาคขนาดใหญ่โดยทั่วไปจะถูกกรองด้วยจมูกและลำคอ โดยขนจมูกและขี้มูก แต่อนุภาคที่มีขนาดเล็กกว่า 10 ไมโครเมตร (PM10) สามารถผ่านเข้าไปในปอดและก่อให้เกิดปัญหาสุขภาพได้

 รายชื่อผู้ที่ได้รับผลกระทบ 

 รศ.ดร. ภาณุวรรณ  จันทวรรณกูร (เสียชีวิต 18 มีนาคม 2565)
 นพ. กฤตไท  ธนสมบัติกุล (เสียชีวิต 5 ธันวาคม 2566)
 ศาสตราจารย์ ดร.ระวิวรรณ โอฬารรัตน์มณี (เสียชีวิต 3 เมษายน 2567)
 สมประสงค์ สิงหวนวัฒน์ (ป่วย 18 เม.ย. 2567)
# หลวงพ่อเขียน ธมฺมรกฺขิโต
หลวงพ่อเขียน ธัมมรักขิโต พระเกจิดังแห่ง วัดสำนักขุนเณร ตำบลวังตะกู อำเภอบางมูลนาก จังหวัดพิจิตร พระอริยสงฆ์ผู้ทรงวาจาศักสิทธิ์เป็นที่เลื่อมใสศรัทธาของเหล่าสาธุชนและคณะศิษยานุศิษย์ มีความเชี่ยวชาญวิทยาคมเป็นที่เลื่องลือไปทั่วสารทิศ จนได้รับการยกย่องจากชาวเมืองพิจิตร
 ประวัติ 
หลวงพ่อเขียน มีนามเดิมว่า เสถียร จันทร์แสง เกิดเมื่อ วันเสาร์ เดือน 4 ปีขาล ตรงกับ พ.ศ. 2399 ที่บ้านตลิ่งชัน ตำบลชอนไพร อำเภอเมืองเพชรบูรณ์ จังหวัดเพชรบูรณ์ โยมบิดา-มารดา ชื่อ นายทอง และนางปลิด จันทร์แสง มีพี่น้องร่วมท้อง 5 คน ท่านเป็นคนที่ 3
 บรรพชา 
เมื่ออายุได้ 12 ปี พ.ศ. ๒๔๑๑ เกิดความศรัทธาในพระพุทธศาสนา จึงขออนุญาตจากบิดามารดาเข้าบรรพชา ที่วัดทุ่งเรไร ในขณะที่เป็นสามเณร ได้ศึกษาอักขระกับท่านสมภาร พออ่านออกเขียนได้ และได้เรียนภาษาขอม ควบคู่ไปกับภาษาไทย เนื่องด้วยท่านมีความขยันหมั่นเพียร ในการเขียนอ่าน ท่านสมภารจึงได้เปลี่ยนชื่อจาก "เสถียร" มาเป็น "เขียน" นับแต่บัดนั้น
 อุปสมบท 
เมื่ออายุ 20 ปีบริบูรณ์ พ.ศ. ๒๔๒๐ ได้อุปสมบทที่ วัดภูเขาดิน (หรืออีกชื่อหนึ่งว่า วัดภูกระดึง) ซึ่งอยู่ใกล้กับปากน้ำป่าสัก อำเภอเมืองเพชรบูรณ์ จังหวัดเพชรบูรณ์ โดยมีพระอธิการประดิษฐ์ เป็นพระอุปัชฌาย์, พระอธิการสอน เป็นพระกรรมวาจาจารย์ และพระอธิการทอง เป็นพระอนุสาวนาจารย์ อย่างไรก็ตาม หลังจากท่านอุปสมบทได้ 1 พรรษา โยมบิดา-มารดา ได้มารบเร้าขอให้ลาสิกขาบท เพื่อไปแต่งงานกับหญิงสาวคนหนึ่ง แต่หลวงพ่อเขียนได้ปฏิเสธด้วยมีความตั้งใจอย่างแน่วแน่ที่จะบวชตลอดชีวิตในพระพุทธศาสนา
 วัดวังตะกู 
จากนั้นท่านได้เดินทางมาที่บ้านวังตะกู อำเภอบางมูลนาก จังหวัดพิจิตร ในปีนั้นทางวัดวังตะกูขาดพระจำพรรษา ทางกำนันตำบลวังตะกูและชาวบ้านได้นิมนต์ท่านให้จำพรรษาที่วัดนี้ ต่อมาท่านได้เริ่มศึกษา ปริยัติธรรมที่วัดเสาธงทอง จังหวัดลพบุรีมีพระอาจารย์ทองป็นผู้สอนท่านอยู่ที่วัดนี้นาน 9 ปี ต่อมาหลวงพ่อเขียนได้เข้ามาศึกษาต่อที่วัดรังษี กรุงเทพมหานครมีท่านเจ้าคุณธรรมกิตติเป็นเจ้าอาวาสในสมัยนั้นต่อมาทางวัดรังษีจะโอนเป็นธรรมยุตนิกายแต่ท่านไม่ยอมจึงได้กลับมาที่วัดเสาธงทองอีกครั้ง ท่านกลับมาจำพรรษาที่วัดเสาธงทองได้ 9 พรรษา กำนันตำบลวังตะกูและชาวบ้านได้มานิมนต์หลวงพ่อเขียนให้มาจำพรรษาที่วัดวังตะกูหลวงพ่อเขียนท่านรับนิมนต์และได้มาจำพรรษาที่วัดวังตะกูอีกวาระหนึ่งตั้งแต่นั้นมา
 วัดสำนักขุนเณร 
หลวงพ่อเขียนได้อยู่ที่วัดวังตะกูจนกระทั่งถึงปี พ.ศ. 2491 กำนันเถาว์ ทิพย์ประเสริฐ บ้านสำนักขุนเณร ตอนนั้นท่านยังเป็นกำนันตำบลวังงิ้วพร้อมด้วญาติโยมได้มานิมนต์ท่านให้ไปจำพรรษาที่วัดสำนักขุนเณรซึ่งอยู่ห่างกันกับวัดวังตะกูเพียง 5 กม.เท่านั้น หลวงพ่อท่านเดินทางไปมาระหว่าง 2 วัดนี้มิได้ขาดจนปี พ.ศ. 2493 หลวงพ่อเขียนจึงตัดสินใจจำพรรษาที่วัดสำนักขุนเณรตั้งแต่นั้นมา

 มรณภาพ 
หลวงพ่อเขียน มีโรคประจำตัวท่านอยู่โรคหนึ่ง นั่นก็คือ โรคหืด ซึ่งเป็นโรคที่ทรมานท่านเป็นอย่าง มาก เมื่อเวลาโรคกำเริบ แต่หลวงพ่อจะไม่แสดงอาการใด ๆ ออกมา เพราะท่านระงับด้วยขันติธรรม ต่อมา เมื่อท่านชราภาพมากขึ้นทุกขณะ ท่านฉันภัตตาหารไม่ค่อยจะได้ ทำให้เรี่ยวแรงหมดไปทุกที คณะกรรมการวัด และศิษยานุศิษย์ จึงได้นำหลวงพ่อไปรักษา ที่สถานพยาบาลในตลาดบางมูลนาก แต่ เนื่องจากความชรา และโรคกำเริบ สุดความสามารถของแพทย์จะรักษาท่านได้ ท่านก็ถึงแก่มรณภาพ ด้วยอาการสงบ ในคืนวันที่ ๒๑ ธันวาคม พ.ศ. ๒๕๐๗ เวลา ๒๓.๕๐ น. สิริรวมอายุได้ ๑๐๘ ปี
  อ้างอิง 
 ประวัติหลวงพ่อเขียน (เขียน ธัมมรักขิโต) . เว็บไซต์ของวัดสำนักขุนเณร (www.luangprokhean.com)
 เรื่องราวอันเป็นตำนานของหลวงพ่อเขียน วัดสำนักขุนเณร
 แหล่งข้อมูลอื่น 
 ตำนานหลวงพ่อเขียนให้หวยจากคำพูดของหลวงพ่อฤๅษีลิงดำ

ข
# น้ำในหูไม่เท่ากัน
น้ำในหูไม่เท่ากัน อาจหมายถึง อาการเวียนศีรษะหมุน  หรือโรคที่ทำให้เกิดอาการเวียนศีรษะหมุน เช่น
โรคเมนิแยร์ 
การรู้สึกหมุนเป็นระยะแบบไม่รุนแรง 
หูชั้นในอักเสบ
# หูชั้นในอักเสบ
หูชั้นในอักเสบ  คือภาวะซึ่งมีการอักเสบของหูชั้นใน ทำให้มีการทำงานของระบบควบคุมการทรงตัวผิดปกติไปข้างหนึ่ง ชื่อภาษาอังกฤษ labyrinthitis ได้มาจากคำว่า labyrinth (เขาวงกต) ซึ่งมาจากลักษณะเป็นท่อคดเคี้ยวของส่วนหนึ่งของหูชั้นใน ท่อนี้ทำหน้าที่รับรู้การทรงตัวและตำแหน่งในปัจจุบันของศีรษะ หูชั้นในอักเสบทำให้มีความผิดปกติของการทรงตัว เกิดอาการเวียนศีรษะหมุนได้

นอกจากจะทำให้มีความผิดปกติของการทรงตัวแล้วผู้ป่วยหูชั้นในอักเสบยังอาจมีปัญหาสูญเสียการได้ยินหรือได้ยินเสียงผิดปกติได้ หูชั้นในอักเสบส่วนใหญ่เกิดจากการติดเชื้อไวรัส แต่ก็อาจเกิดจากการติดเชื้อแบคทีเรีย การบาดเจ็บที่ศีรษะ ภาวะเครียด ภูมิแพ้ หรือเป็นผลข้างเคียงจากยาบางชนิดก็ได้ หูชั้นในอักเสบที่เกิดจากการติดเชื้อไม่ว่าจะเป็นไวรัสหรือแบคทีเรียอาจทำให้สูญเสียการได้ยินถาวรได้ แม้จะพบน้อยมากก็ตาม
External links
 DizzyTimes.com 
 Dr. Rauch's Online Otology Clinic — video clips 
 Labyrinthitis.org.uk
 Vestibular neuritis and labyrinthitis
  - "Labyrinthitis and related conditions"
  - "Vestibular rehabilitation therapy"
 Inner ear healthboard
 Labyrinthitis and vestibular neuritis 
See also
Vertigo
Balance disorder
Dizziness
Vestibular system
Vestibular neuronitis
# บุญฐิน ประทุมลี
บุญฐิน ประทุมลี (เกิด 31 ตุลาคม พ.ศ. 2506) สมาชิกสภาผู้แทนราษฎรจังหวัดมุกดาหาร เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย

 ประวัติ 
บุญฐิน เกิดเมื่อวันที่ 31 ตุลาคม พ.ศ. 2506 เป็นบุตรของนายเจริญ และนางบรรเทา ประทุมลี สำเร็จการศึกษาคุรุศาสตรมหาบัณฑิต สาขาบริหารการศึกษา มหาวิทยาลัยราชภัฏสกลนคร สมรสกับนางอรวรรณ ประทุมลี มีบุตร 3 คนบัญชีแสดงรายการทรัพย์สินและหนี้สินของนายบุญฐิน ประทุมลี, สำนักงานคณะกรรมการป้องกันและปราบปรามการทุจริตแห่งชาติ

 งานการเมือง 
อดีตรับราชการเป็นผู้อำนวยการโรงเรียนบ้านโสก อำเภอดงหลวง จังหวัดมุกดาหาร 

พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรจังหวัดมุกดาหาร สังกัดพรรคเพื่อไทย และได้รับการเลือกตั้งเป็นครั้งแรก โดยเอาชนะนายวิทยา บุตรดีวงค์ อดีต ส.ส. จากพรรคชาติพัฒนาเพื่อแผ่นดิน

 สมาชิกสภาผู้แทนราษฎร 
บุญฐิน ประทุมลี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมุกดาหาร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดมุกดาหาร สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๕ ตอนที่ ๑๓ ข หน้า ๕๑, ๒๕ มิถุนายน ๒๕๕๑
# ปิยวัฒน พันธ์สายเชื้อ
ปิยวัฒน พันธ์สายเชื้อสนามเมืองบั้งไฟเขต 1 สูสี อดีตส.อบจ. "โอเล่" พท. "หายใจรดต้นคอ" "บ๊อบบี้" แชมป์เก่า "เด็กปชป." (เกิด 28 มิถุนายน พ.ศ. 2515) อดีตสมาชิกสภาผู้แทนราษฎรจังหวัดยโสธร เขต 1 อดีตสมาชิกสภาองค์การบริหารส่วนจังหวัดยโสธร เขตอำเภอเมืองยโสธร

 ประวัติ 
ปิยวัฒน เกิดเมื่อวันที่ 28 มิถุนายน พ.ศ. 2515 เป็นบุตรนายเรืองวิทย์ นางสุริยา พันธ์สายเชื้อ สมรสกับนางศุภมาศ พันธ์สายเชื้อ มีบุตร 2 คน 

สำเร็จการศึกษาระดับมัธยมศึกษา จากโรงเรียนยโสธรพิทยาคม และระดับศาสนศาสตร์บัณฑิต สาขารัฐศาสตร์การปกครอง จากมหาวิทยาลัยมหามกุฏราชวิทยาลัย

 งานการเมือง 
อดีตเป็นสมาชิกสภาองค์การบริหารส่วนจังหวัด เขตอำเภอเมืองยโสธร พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรในปี พ.ศ. 2554 สังกัดพรรคเพื่อไทย และได้รับการเลือกตั้งเป็นครั้งแรก โดยเอาชนะณิรัฐกานต์ ศรีลาภ อดีต สส. จากพรรคประชาธิปัตย์

 สมาชิกสภาผู้แทนราษฎร 
ปิยวัฒน พันธ์สายเชื้อ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดยโสธร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดยโสธร สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# บุญแก้ว สมวงศ์
บุญแก้ว สมวงศ์ (เกิด 24 มิถุนายน พ.ศ. 2512)  ปัจจุบันดำรงตำแหน่งสมาชิกสภาผู้แทนราษฎรจังหวัดยโสธร สังกัดพรรคเพื่อไทย อดีตรองประธานสภาองค์การบริหารส่วนจังหวัดยโสธร

 ประวัติ 
บุญแก้ว เกิดเมื่อวันที่ 24 มิถุนายน พ.ศ. 2512 เป็นบุตรของนายสมจิตร และนางหนูเพชร สมวงศ์ มีพี่น้อง 3 คน หนึ่งในนั้นคือนายวิเชียร สมวงศ์ นายก อบจ.ยโสธร 

สำเร็จการศึกษาศิลปศาสตรบัณฑิต สาขารัฐประศาสนศาสตร์ มหาวิทยาลัยราชภัฏอุบลราชธานี และศิลปศาสตรมหาบัณฑิต สาขาผู้นำทางสังคม ธุรกิจและการเมือง มหาวิทยาลัยรังสิต สมรสกับนางจันทิมา มีบุตร 4 คน

 งานการเมือง 
อดีตเป็นสมาชิกสภาองค์การบริหารส่วนจังหวัด และรองประธานสภาองค์การบริหารส่วนจังหวัดยโสธร ตามลำดับ

พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎร สังกัดพรรคเพื่อไทย"เพื่อไทย" มีหวัง แชมป์เมือง "บั้งไฟ" เขต 2 และได้รับการเลือกตั้งเป็นครั้งแรก โดยเอาชนะนายรณฤทธิชัย คานเขต อดีต ส.ส. จากพรรคภูมิใจไทยไปหลายหมื่นคะแนน

 สมาชิกสภาผู้แทนราษฎร 
บุญแก้ว สมวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดยโสธร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดยโสธร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดยโสธร สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
# อาการรู้สึกหมุน
อาการรู้สึกหมุน  บ้างเรียก บ้านหมุน เป็นอาการเวียนศีรษะแบบหนึ่ง ทำให้ผู้ป่วยรู้สึกถึงการเคลื่อนไหวทั้งที่จริงๆ แล้วไม่มีการเคลื่อนไหว อาการนี้เป็นผลจากความผิดปกติของระบบควบคุมการทรงตัวในหูชั้นใน อาจพบร่วมกับอาการคลื่นไส้อาเจียน ยืนหรือเดินลำบากได้ อาการรู้สึกหมุนนี้อาจแบ่งได้เป็นสามแบบ คือ แบบที่ 1 objective คือผู้ป่วยรู้สึกว่าวัตถุต่างๆ หมุนรอบตัวเอง แบบที่ 2 subjective คือผู้ป่วยรู้สึกว่าตัวเองกำลังมีอาการเคลื่อนไหว และแบบที่ 3 pseudovertigo (อาการรู้สึกหมุนเทียม) คือรู้สึกว่ามีการหมุนอยู่ข้างในศีรษะ

สาเหตุที่พบบ่อยที่สุดของอาการรู้สึกหมุนคืออาการหมุนเป็นระยะสัมพันธ์กับการเปลี่ยนท่าชนิดไม่ร้าย การกระทบกระเทือนที่ศีรษะ และไมเกรนของระบบควบคุมการทรงตัว สาเหตุอื่นๆ ที่พบไม่บ่อยเท่าเช่นโรคเมนิแยร์ และเส้นประสาทควบคุมการทรงตัวอักเสบ เป็นต้น การดื่มสุราก็สามารถทำให้มีอาการรู้สึกหมุนได้ การหมุนตัวหลายๆ รอบ เช่นการละเล่นของเด็ก ก็สามารถทำให้เกิดอาการรู้สึกหมุนชั่วคราวได้จากการที่ของเหลวในหูชั้นในยังคงมีการเคลื่อนไหว ("กระฉอก") จากแรงเฉื่อยจากการหมุนได้
# สนามกีฬากลางจังหวัดชัยภูมิ
สนามกีฬากลางจังหวัดชัยภูมิ หรือ สนามกีฬาองค์การบริหารส่วนจังหวัดชัยภูมิ เป็นสนามกีฬาที่ใหญ่ที่สุดในจังหวัดชัยภูมิ ตั้งอยู่ในสนามกีฬากลางจังหวัดชัยภูมิ อำเภอเมืองชัยภูมิ จังหวัดชัยภูมิ ภายในสนามประกอบด้วยสนามฟุตบอล โรงยิมสิริวัณวรี สนามตะกร้อ สนามบาสเกตบอล สนามฟุตซอล สนามเปตอง สนามเทนนิส และสนามรักบี้ โดยมีสนามฟุตบอลกีฬากลางเป็นสนามใหญ่ อัฒจันทร์สามารถรับรองผู้ชมได้ประมาณ 2,564 ที่นั่ง โดยใช้เป็นสนามเหย้าของสโมสรฟุตบอลมาแชร์ชัยภูมิ และอยู่ติดกับสถาบันการพลศึกษา วิทยาเขตชัยภูมิ

 กีฬาเยาวชนแห่งชาติครั้งที่ 21 
ในการแข่งขัน กีฬาเยาวชนแห่งชาติครั้งที่ 21 พญาแลเกมส์ ใน พ.ศ. 2548 จังหวัดชัยภูมิได้รับเกียรติให้เป็นเจ้าภาพจัดการแข่งขันระหว่างวันที่ 20-31 มีนาคม พ.ศ. 2548 มีการแข่งขันกีฬารวม 27 ประเภท คือ กรีฑา แบดมินตัน บาสเกตบอล มวยสากลสมัครเล่น จักรยาน ลีลาศ ฟุตบอล กอล์ฟ ยิมนาสติก แฮนด์บอล ยูโด เทนนิส รักบี้ฟุตบอล มวยไทยสมัครเล่น เปตอง ว่ายน้ำ เทเบิลเทนนิส เทควันโด เซปักตะกร้อ วอลเลย์บอล ยกน้ำหนัก มวยปล้ำ ยิงปืน และสนุกเกอร์ มีนักกีฬาเข้าร่วมการแข่งขัน 5 ภาค จำนวน 6,169 คน รวมนักกีฬาและเจ้าหน้าที่ทั้งสิ้น 7,810 คน โดยได้ใช้สนามกีฬากลางจังหวัดชัยภูมิ เป็นสถานที่ทำพิธีเปิด-ปิด และทำการแข่งขันกีฬาต่าง ๆ

 สิ่งก่อสร้างภายในสนามกีฬา 
 สนามกีฬากลางจังหวัดชัยภูมิ ใช้แข่งขันฟุตบอล กรีฑา กิจกรรมต่าง ๆ และเดินสวนสนาม
 โรงยิมสิริวัณวรี ใช้แข่งขันวอลเลย์บอล เป็นสนามของสโมสรวอลเลย์บอลเมืองชัยภูมิ
 สนามเทนนิส
 สนามเปตอง
 สนามฟุตซอล
 สนามบาสเกตบอล
 สนามตะกร้อ
 สนามรักบี้อเมริกันฟุตบอล

 สนามกีฬาอื่นใกล้เคียง 
 สนามสถาบันการพลศึกษา วิทยาเขตชัยภูมิ
 สนามเทศบาลจังหวัดชัยภูมิ
# ซอ วู
ซอ วู  หรือที่รู้จักในชื่อ โซวู"โซวู"เซ็กซี่แบบหวานๆ/ "โซวู"เซ็กซี่แบบหวานๆ  เป็นนักแสดงหญิงชาวเกาหลีใต้"탤런트 서우(1985년)", Nate. Retrieved 13 October 2011."서우 :: 네이버 인물검색",Naver. Retrieved 13 October 2011 ภายหลังจากการแสดงบทบาทที่สำคัญในละครตลกเสียดสี ยุทธการมัดหัวใจนายแฟนเผลอ ซอวูก็ได้ร่วมแสดงในบทบาทที่ท้าทายอย่าง ปาจู เสียรู้รัก และ แรงปรารถนา อย่าห้าม ในขณะที่เธอได้รับความนิยมจากหน้าจอขนาดเล็กผ่านจารีตที่มีอยู่อย่าง Tamra the Island และเรื่องประโลมโลกอย่าง Flames of Desire

 ผลงานการแสดง 
 ภาพยนตร์ 
ปี ชื่อ บทบาท หมายเหตุ 2007 My Son Yeo-il2008 A School Rep. Sun-ah ภาพยนตร์สั้น Crush and Blush Seo Jong-hee2009 Handphone Jung Yi-gyu's sister (cameo)  Paju Choi Eun-mo 2010 The Housemaid Hae-ra 2019 The House Eun Bi Roo

 ละครโทรทัศน์ 
ปี ชื่อ บทบาท เครือข่าย 2007 Kimchi Cheese Smile Seo Woo MBC 2009 เกาะรักอลเวง Jang Beo-jin MBC2010 Cinderella's Sister Goo Hyo-sun KBS2 Flames of Desire Baek Soo-bin/Baek In-ki MBC 2011 If Tomorrow Comes Yoon Eun-chae SBS2012 Knock Jung-hwa MBN Glass Mask Kang Yi-kyung/Seo Jung-ha tvN 2013 The King's Daughter, Soo Baek-hyang Seol-hee MBC 2015 Late Night Restaurant Doctor Hyo Jin (guest appearance, episode 12) SBS 2020 The Allies - A Time for a Green Hero Supporting Role KBS1

 มิวสิกวิดีโอ 
ปี ชื่อเพลง ศิลปิน 2009 "Wonderful Day (Good Day 2)"  Lee Seung-hwan 2010 "Right Now" Psy 2012 "Irresistible Lips" BtoB

 รางวัลและการเสนอชื่อ 
 ปี รางวัล ประเภท เสนอชื่อ ผล2008 29th Blue Dragon Film Awards Best New ActressCrush and Blush  28th Korean Association of Film Critics Awards  7th Korean Film Awards  11th Director's Cut Awards 2009 18th Buil Film Awards  45th Baeksang Arts AwardsBest New Actress MBC Drama AwardsBest New Actress Tamra, the Island  Most Popular Actress 2010 5th Asia Model Festival Awards Fashionista Award  4th Asia Pacific Screen AwardsBest ActressPaju 46th Baeksang Arts Awards Best Actress Best New Actress Tamra, the Island  47th Grand Bell Awards Best Supporting Actress The Housemaid  8th Korean Film Awards 3rd Korea Drama AwardsBest New Actress Cinderella's Sister KBS Drama Awards  2013 MBC Drama Awards Excellence Award, Actress in a Serial Drama  The King's Daughter, Soo Baek-hyang
# การอุบัติของทอร์นาโด มีนาคม พ.ศ. 2555
ระหว่างวันที่ 2 และ 3 มีนาคม พ.ศ. 2555 ได้มีทอร์นาโดอุบัติขึ้นครั้งใหญ่เป็นบริเวณกว้างทางตอนใต้ของสหรัฐอเมริกา ลึกเข้าไปในพื้นที่โอไฮโอวัลเลย์ พายุดังกล่าวเป็นเหตุให้มีผู้เสียชีวิตอย่างน้อย 39 ศพ นับเป็นการอุบัติของทอร์นาโดครั้งที่มีผู้เสียชีวิตมากที่สุดเป็นลำดับห้าในเดือนมีนาคม นับแต่ พ.ศ. 24931994 Palm Sunday Tornado Outbreak